<classify> Pondamali kipa wa zamani wa Pan Africa, Yanga na timu ya taifa Taifa Stars, alisema kufanya vizuri kwa Barthez, kunatokana na kuzingatia vizuri mafunzo anayompatia yeye na makipa wenzake wa timu hiyo.Najivunia kiwango anachokionesha Barthez akiwa na Yanga na hata timu ya Taifa binafsi kwangu huyu ndiyo Tanzania One, kutokana na kazi nzuri anayoifanya ambayo kila shabiki wa soka atakuwa shahidi wa hili, alisema Pondamali.Mkongwe huyo alisema kitu kinachompa furaha ni kwamba makipa wake wote waliopo Yanga wana uwezo wa juu na yeyote atakayepewa nafasi ya kucheza ana uwezo wa kuonesha kiwango cha juu kama ambacho anakionesha Barthez hivi sasa.Alisema amekuwa akijivunia kiwango cha makipa hao ambao wamekuwa msaada mkubwa kwa Yanga na hata timu ya taifa na hiyo imetokana na juhudi zao za kuzingatia mafundisho anayowapa kwenye mazoezi yao.Ukweli najivunia uwezo wa makipa wangu wote Barthez, Deogratius Munishi Dida Mudathir Khamis na hata Benedict Tinoco, wapo fiti na ikitokea yeyote akipewa nafasi ya kudaka nina imani ana uwezo wa kuwashangaza watu kwa kuonesha kiwango cha juu kuliko inavyofikiriwa, alisema Pondamali.  <topic>: michezo 